- Ilie Năstase, verdict despre cariera Simonei Halep, după decizia de la TAS
- Mesajul transmis de fostul mare tenismen
Ilie Năstase, verdict despre cariera Simonei Halep, după decizia de la TAS. Fostul mare tenismen are încredere în "Simo", care a primit o veste excelentă după perioada în care a fost suspendată.
Oficialii Tribunalului de Arbitraj Sportiv au nunțat faptul că Simona Halep va putea reveni pe teren, după ce pedeapsa pe care a primit-o inițial, din partea ITIA, de 4 ani a fost scăzută.
Ilie Năstase, verdict despre cariera Simonei Halep, după decizia de la TAS
Potrivit anunțului făcut de Antena 3 CNN, Simona Halep a primit o suspendare de 9 luni. După această veste, Ilie Năstase a declarat că jucătoarea din Constanța poate să își relanseze cariera.
"Poate să revină. Toată pregătirea asta a ajutat-o. A așteptat deja un an. Pedeapsa de 9 luni nu e mare.", a spus Ilie Năstase, în exclusivitate pentru Antena Sport.
Simona Halep nu a mai jucat niciun meci din anul 2022, de la US Open. La momentul respectiv, sportiva noastră a fost depistată pozitiv cu Roxadustat, medicament folosit adesea de persoanele cu anemie.
Ce spunea Simona Halep, după procesul de la TAS
Simona Halep a avut prima reacţie după procesul de la TAS. În perioada 7-9 februarie, sportiva noastră a fost audiată la Lausenne, în cazul în care a fost suspendată de ITIA patru ani.
Halep le-a mulţumit tuturor celor care au fost alături de ea în cea mai grea perioadă a vieţii şi speră că va scăpa de calvarul suspendării.
"Coşmarul prin care am trecut în ultimul an şi jumătate s-a terminat. Am avut şansa să mă apăr la TAS, să le arăt tuturor că nu m-am dopat. Asta am spus din prima zi în care am fost acuzat de dopaj.
Acum aştept decizia cu capul sus şi vreau să le mulţumesc tuturor fanilor, jucătorilor, legendelor sportului, sponsorilor şi tuturor care au fost alături de mine. Am primit mesaje în această perioadă teribilă. Vă mulţumesc pentru sprijinul vostru necondiţionat.
Acest sprijin a însemnat întreaga lume pentru mine şi mi-a dat puterea să lupt în fiecare zi pentru a arăta adevărul. Voi reveni cu detalii despre cazul meu, imediat când voi avea informaţii. Vă urez tuturor numai bine. Adevărul iese mereu la suprafaţă", a scris Simona pe Instagram.